Brønnøy

Brønnøy (sørsamisk: Brïenne) er en kommune på Helgeland i Nordland. Den grenser mot Vega i vest, mot Vevelstad i nord, i øst mot Vefsn og Grane, og i sør mot Bindal og Sømna. Kommunen strekker seg fra et øyrike omkring skipsleia i vest, langs fjorder og fjell mot øst der fylkets daværende lengste veitunnel i 1987 ga ferjefri forbindelse med E6. Kommunesenteret er byen Brønnøysund. Et mindre senter er Hommelstø i Velfjord. 

Kommunen har flyplass (Brønnøysund lufthavn, Brønnøy) og daglige Hurtigruteanløp. Fylkesvei 76 med Tosentunnelen, populært kalt «Tosenveien», sikrer ferjefri veiforbindelse til E6 gjennom Velfjord og Tosen. Kystriksveien, (fylkesvei 17), går gjennom kommunen.

Geografi
Se også Grunnkretser i Brønnøy kommune.

Brønnøy har en rik og variert natur, fra øyriket på strandflaten i vest via frodige bygder til høyfjellet i øst. I sørvest ligger fjellet Torghatten, som er kommunens mest kjente landemerke. Verdens nordligste naturlig forekommende lindeskog vokser i Brønnøy, og det er boreal regnskog i Grønlidalen naturreservat. 

Brønnøy har en skjærgård med hundrevis av små og store øyer, holmer og skjær. Velfjorden skjærer over 30 kilometer inn fra nordvest mot sørøst.

Elver, fjell og vatn i Brønnøy 
Det ligger en rekke særpregede fjelltopper med merkede løyper og store utsikter i kommunen. Hvert år blir ti fjell valgt som mål i den såkalte «Fjelltrimmen». Noen lett tilgjengelige fjell er Tilremshatten, Mofjellet, Ramntind, Vikerfjellet og Torghatten. Det høyeste punktet er Breivasstinden på grensa til Grane i øst, 1225 moh.

Av større vann er Eidvatnet og Engavatnet.

Tettsteder i Brønnøy kommune

Tettbyggelsen i og omkring det tidligere ladestedet Brønnøysund er definert som et tettsted av Statistisk sentralbyrå. Tettstedet har  innbyggere per . Tettstedet er et av de største i Nordland fylke. 

Kommunen har også tre mindre tettsteder, Nordhus med  innbyggere, Toft med   innbyggere og Hommelstø.  innbyggere i tettstedet Berg bor i Brønnøy kommune.

Næringsliv

Kommunen er et regionalt administrasjons- og utdanningssenter. Den statlige etaten Brønnøysundregistrene bidrar til at om lag 75 % av jobbene i kommunen er innenfor tertiærnæringene.

Historie
Brønnøy fikk sin nåværende størrelse i 1977, da Sømna ble skilt ut som egen kommune.

Politikk

Kommunestyrevalget 2019

Kulturminner i Brønnøy

Brønnøy kirke, som ligger i Sørbyen, ble innviet i 1870, men stedets første kirke ble bygd så tidlig som på slutten av 1100-tallet. 

Nøstvik kirke, også kalt Velfjord kirke, fra 1674 er kommunens eldste kirke og en av de eldste trekirkene i Nord-Norge.

Rett utenfor byen ligger Skarsåsen, et gammelt kystfort fra andre verdenskrig, med blant annet en kanonstilling, lyskaster, løpegraver og tunneler. Området passer bra for den som vil oppleve både historie og friluftsliv.

Skulpturlandskap Nordland
Steinar Breiflabb av Erik Dietman er en skulptur som tilhører samlingen Skulpturlandskap Nordland. Skulpturen er sentralt plassert på ei lita øy midt i Brønnøysundet.

Tusenårssted
Kommunens tusenårssteder er Brønnøy kirke og Brønnøysund gamle kirkested. Dette er valgt på bakgrunn av at i det meste av Brønnøysunds historie, fra 1200-tallet og fram til 1870, dreier mye seg om historia til kirka og beboerne i prestegården. Brønnøy kirke har fått middelalderstatus og ble i perioden 2004–2010 restaurert for 26 mill. kr.

Fra midten av 1800-tallet begynner det å vokse fram et tettsted. Stimulert av offentlig service, rikt sildefiske og etter hvert Hurtigruta. Et lite tettsted begynner å ta form ved prost Kiellands bebyggelsesplan av 1887–1888. Dette området kalles idag for Sørbyen – kystby 1900; spesialområde bevaring. Det er dette området som er identisk med «Brønnøysund gamle kirkested».

Det ble ikke plantet tusenårstre, men nedenfor Prestegården ble tusenårsskiltet satt på et gammelt allétre.

Kjente personer fra Brønnøy kommune
 Hans Rosing (1625-1699), biskop over Akershus stiftamt 1661-1699
 Sivert Andreas Nielsen (1823-1904), stortingspresident (V), 1885-1887 og 1890-1897
 Kyrre Grepp (1879-1922), formann i Arbeiderpartiet 1918-22
 Skule Storheill (1907-1992), sjøoffiser, krigshelt og viseadmiral
 Kåre Rodahl ( 1917-2008), lege, professor ved Norges Idrettshøgskole
 Harald Warholm (1920-1967), stortingsrepresentant (H) 1958-1969
 Harald Øveraas (1927-2014), leder av Norsk Arbeidsmandsforbund 1981-1991
 Ørjar Øyen (1927-), professor (sosiolog), rektor ved UiB 1978-1983
 Dag Skogheim (1928-2015), forfatter og kulturarbeider
 Halle Jørn Hanssen (1937-), utenrikskorrespondent (NRK), generalsekretær i Norsk Folkehjelp
 Åshild Hauan (1941-2017), stortingsrepresentant (Ap), fylkesmann i Nordland 1993-2007
 Kjell H. Trælnes, (1953-2013), ordfører (Sp) i Brønnøy kommune i 14 år 
 Eirin Sund (1967-), stortingsrepresentant (Ap) for Rogaland 2005-2017
Ulrik Saltnes (1992-), Fotballspiller for Fotballklubben Bodø/Glimt 2012 -

Referanser

Eksterne lenker
 
 
 
  Kommunefakta Brønnøy - Statistisk sentralbyrå 
  Visit Helgeland - Brønnøysund
  Visit Brønnøysund - kystbyen midt i Norge
  bronnoysund.com - Lokal portal for Brønnøysund og Brønnøy
  Opplevelser i Velfjord, ei bygd i Brønnøy
  Brønnøysund Idrettslag
  Idrettslaget Tjalg

 
Personer fra Brønnøy kommune